## Odluka o dodatnom upisu učenika u obrtničke i druge srednje strukovne škole u sustav obrazovanja propisan odredbama članka 39., 40. i 41. Zakona o obrtu ("Narodne novine", broj 77/93), za školsku go

### NN 75/1996 (6.9.1996.), Odluka o dodatnom upisu učenika u obrtničke i druge srednje strukovne škole u sustav obrazovanja propisan odredbama članka 39., 40. i 41. Zakona o obrtu ("Narodne novine", broj 77/93), za školsku go

# **MINISTARSTVO GOSPODARSTVA**

Na temelju članka 20. stavka 3. Pravilnika o načinu ostvarivanja programa
naukovanja i osposobljavanja za vezane obrte ("Narodne novine",
br. 101/95.), i na prijedlog Hrvatske obrtničke komore te uz prethodno
pribavljenu suglasnost ministra prosvjete i športa, ministar gospodarstva
donosi

## **ODLUKU**

### **O DODATNOM UPISU UČENIKA U OBRTNIČKE I DRUGE SREDNJE STRUKOVNE ŠKOLE U SUSTAV OBRAZOVANJA PROPISAN ODREDBAMA ČLANKA 39., 40. I 41. ZAKONA O OBRTU (NN. br. 77/93.), ZA ŠKOLSKU GODINU 1996./97.**

I.

Ovom odlukom utvrđuje se broj učenika koji će se u drugom upisnom roku,
u školskoj godini 1996./97., upisati u I. razred obrtničkih i drugih srednjih
strukovnih škola, s pravom javnosti. Obrazovanje učenika izvodit će se
prema programu propisanom odredbama članka 39., 40. i 41. Zakona o obrtu.
Broj učenika koji se upisuju utvrdit će se prema vrstama obrazovnih programa
za zanimanja u obrtništvu i prema školama.

II.

U sklopu javnih obrazovnih potreba Republike Hrvatske u drugom upisnom
roku, u I. razred obrtničkih i drugih srednjih strukovnih škola u školskoj
godini 1996./97, prema programima iz točke I. ove Odluke, upisat će se
487 učenika.

U I. razred obrtničkih i drugih srednjih strukovnih škola, u drugom
upisnom roku, učenici će se upisivati prema vrstama obrazovnih programa
i u opsegu utvrđenom u "Strukturi i opsegu dodatnog upisa učenika
u I. razred obrtničkih i drugih srednjih strukovnih škola, prema programu
propisanom odredbama članka 39., 40. i 41. Zakona o obrtu", koja je
u privitku i sastavni je dio ove Odluke.

III.

Učenici će se upisivati pod uvjetima koje je ministar prosvjete i športa
propisao Odlukom o upisu učenika u srednje škole za školsku godinu 1996./97.
(Glasnik Ministarstva prosvjete i športa br. 6/96.)

IV.

Pravo na upis imaju učenici koji pored uvjeta iz točke III. ove Odluke,
imaju s obrtnikom zaključen ugovor o naukovanju (oznaka za narudžbu, "Narodne
novine", UT-XI-4-123).

Klasa: 311-01/96-01/773
Urbroj: 526-01/96-03
Zagreb, 8. lipnja 1996.

Ministar
**Davor Štern,** v. r.

### STRUKTURA I OPSEG DODATNOG UPISA UČENIKA U I. RAZRED OBRTNIČKIH I DRUGIH SREDNJIH STRUKOVNIH ŠKOLA, PREMA PROGRAMU PROPISANOM ODREDBAMA ČLANKA 39, 40. I 41. ZAKONA O OBRTU ("Narodne novine" broj 77/93)

```
                     PROGRAM                                       ODOBREN UPIS
        Red.    Šifra   Naziv                             Trajanje        Raz.    Učenika
        br.                                                               odjela
        I       GRAD ZAGREB
        1.      Elektrostrojarska obrtnička škola, Zagreb
                014033  Autolimar                              3             1       32
                014233  Automehaničar                          3             1       32
                042133  Elektroinstalater                      3             1       32
                042333  Elektromehaničar                       3             1       32
        2.      Obrtnička škola za osobne usluge, Zagreb
                255033  Frizer                                 3             2       64
        3.      Obrtnička industrijsko graditeljska škola, Zagreb
                133133  Zidar                                  3             1       32
                260333  Ličilac-soboslikar                     3             1       32
        4.      Obrtnička škola za strojarstvo i elektrotehniku,
                Velika Gorica
                014233  Automehaničar                          3             1       32
        5.      Škola za tekstil, kožu i dizajn, Zagreb
                222133  Krojač                                 3             1       32
                222233  Krznar                                 3            1/2      15
                        Klobučar                               2                      5
                231133  Obućar                                 3            1/2      16
                222333  Kemijski čistač                        3            1/2      16

        II      ŽUPANIJA KARLOVAČKA
        1.      Srednja škola Ogulin
                121133  Stolar                                 3            1/2      15
                133233  Tesar                                  3            1/2      15
                250333  Frizer                                 3            1/2      15
                222133  Krojač                                 3            1/2      15
        2.      Tehnička škola Karlovac
                014233  Automehaničar                          3            1        25
        3.      Mješovita industrijsko-obrtnička škola Karlovac
                250333  Frizer                                 3            1        30
```

Odluka, NN 75/1996-1347